วิเคราะห์ตลาดภาคบ่าย – บล.เอเอสแอล
สรุปทิศทางตลาดภาคเช้า และแนวโน้มการลงทุนภาคบ่าย โดย บล.เอเอสแอล จำกัด
25 พ.ย. 2558

ภาครวมตลาดภาคเช้า
ดัชนี SET ช่วงเช้าปิดบวก 1,385.48 จุด (+0.56 จุด,+0.04%) กรอบ 1,377-1,392 จุด มูลค่าการซื้อขาย  16,145.281 ล้านบาท เรียงลำดับมูลค่าการซื้อขาย ICT ENERG BANK COMM TRANS CONMAT FOOD PROP PETRO ตามลำดับ
ตลาดภูมิภาคกรอบแคบ [Nikkei 225-0.52%][FBMKLCI +0.21%][HSI -0.49%][SSE +0.20%][TAIEX -0.17%] เต็มไปด้วยความกังวลเกี่ยวกับสถานการณ์ทางการเมืองระหว่างประเทศ ภายหลังจากที่กองทัพตุรกีได้ยิงเครื่องบินรบของรัสเซียร่วงลงบริเวณชายแดนของซีเรียเมื่อวานนี้โดยข้อมูลเศรษฐกิจที่ได้มีการเปิดเผยในวันนี้ ได้แก่ ตัวเลขผลิตภัณฑ์มวลรวมภายในประเทศ (GDP) ของสิงคโปร์ในไตรมาส 3/58 ขยายตัว 1.9% เมื่อเทียบเป็นรายปี กระทรวงเศรษฐกิจและการค้าสิงคโปร์คาดว่า GDP ตลอดปี 58 จะขยายตัวเกือบใกล้เคียง 2.0%
ปัจจัยไทย ศูนย์วิจัยกสิกรไทย คงมุมมองในสัญญาณการฟื้นตัวของภาคการส่งออกไทย ว่ายังคงไม่มีภาพที่ชัดเจนมากนักในขณะนี้ การฟื้นตัวของมูลค่าการส่งออกในช่วงที่เหลือของปีนี้ คาดอยู่ในกรอบที่ค่อนข้างจำกัด ซึ่งทำให้มีความเป็นไปได้ว่า ภาพรวมการส่งออกของไทยในปี 2558 นี้ มีความเสี่ยงที่จะติดลบมากกว่า 5.0 % ด้านสนพ. คาดการใช้พลังงานปี 59 จะเพิ่มขึ้น 2.7-3.5%  ตามแนวโน้ม GDP ในปี 59 ที่จะขยายตัว 3.0 – 4.0% เนื่องจากมาตรกระตุ้นเศรษฐกิจของภาครัฐ และการฟื้นตัวของเศรษฐกิจโลก อีกทั้งราคาน้ำมันในระดับต่ำ
 
IMPACT(+) PTT BBL PTTEP KBANK HMPRO SCC RATCH SCB TOP BH EPG TASCO CPN GLOW CPF BCP   
IMPACT(-) CPALL ADVANC INTUCH DTAC S MINT BAY TMB BDMS AOT TRUE LH PTTGC EA VNG JAS
 
แนวโน้มตลาดและหุ้นที่น่าสนใจ
คาดแกว่งตัวในกรอบแคบ 1,383/1,392จุด
แนวโน้มภาคบ่ายเชิงเทคนิค: ดัชนีช่วงเช้า ปรับตัวขึ้นทดสอบแนวต้าน EMA 15 วัน ที่ 1,392 จุด แต่ไม่สามารถกลับไปยืนได้ แสดงถึงแรงขายทำกำไรที่ค่อนข้างมาก มีแนวโน้มที่ช่วงบ่าย ดัชนีจะแกว่งตัวในกรอบแคบ 1,383/1,392 จุด
 
UREKA (ราคาปิดภาคเช้า 1.60)
แนะนำซื้อ ราคาสามารถยกจุดต่ำสุดขึ้น พร้อมยืนเหนือแนวรับสำคัญ 1.60 บาท ได้อย่างต่อเนื่อง เป็นสัญญาณดี มีโอกาสปรับตัวขึ้นทดสอบ แนวต้าน Fibonacci ที่ 1.66/1.87 บาท
 
PLAT (ราคาปิดภาคเช้า 5.45)
คงคำแนะนำซื้อ ราคาสามารถยืนเหนือเส้นค่าเฉลี่ยทุกเส้นได้อย่างต่อเนื่อง พร้อมรักษาปริมาณการซื้อขายที่สูงไว้ได้อย่างต่อเนื่อง พร้อมทั้งยกจุดต่ำสุดขึ้นได้ มีแนวโน้มปรับตัวขึ้นต่อทดสอบเป้าหมายแรกที่ 6.00 บาท
 
ข่าวภาคเช้า (IQ)
– PTT, PTTEP ขยับขึ้นตามราคาน้ำมันพุ่งหลังเครื่องบินรัสเซียถูกยิงร่วง  
– TSE มั่นใจกำไรสุทธิปีนี้โตกว่าเป้าที่ 500 ล้านบาท หลัง 9 เดือนทำได้ 406 ล้านบาท
– BRR คาดเริ่มก่อสร้างโรงงานเอทานอลได้ปี 59 แล้วเสร็จใน 1-2 ปี   
– TKS คาดกำไรปีนี้ใกล้เคียงปีก่อนแม้รายได้ลด, ปี 59 รายได้โตกว่า 10%งานรัฐหนุน  
– ADVANC เข้ารับใบอนุญาต 4G คลื่น 1800 MHz คาดเปิดให้บริการปลายปีนี้  
– CPN ทุ่มกว่า 30 ล้านบาท จัดโปรฯกระตุ้นฉลองห้างใหม่เซ็นทรัลฯอีสต์วิลล์ 27 พ.ย.  
– TVO ตั้งเป้าเพิ่มสัดส่วนรายได้ต่างประเทศเป็น 10-15%ในปี 60 จากปัจจุบัน 5%  
– IT จัดงาน IT City Gift Festival  2558  เริ่ม 1 ธ.ค.58 – 10 ม.ค.59 
– TVT จับมือช่อง 3 จัดบิ๊กอีเวนท์”ความสุขทะลุมิติ”ส่งท้ายปี ประเดิม 28 พ.ย.